b'\n_START_ARTICLE_\nPunca iz tvoje ulice\n_START_SECTION_\nGlasba\n_START_PARAGRAPH_\nIn\xc5\xa1trumentalno podlago albuma je izvajala spremljevalna skupina, ki so jo sestavljali Franci Zabukovec (kitara, bas kitara, produkcija), Bo\xc5\xa1tjan Vajs (bobni), Miha Gor\xc5\xa1e (klaviature), Matic Kotnik (kitara) in Nina Merkoci (saksofon)._NEWLINE_Navdih za pesmi na albumu je pevka jemala iz lastnih \xc5\xbeivljenjskih izku\xc5\xa1enj; pesem "Smisel" je napisala po uspe\xc5\xa1nem boju z bulimijo._NEWLINE_O izbiri naslova albuma je Anja Ba\xc5\xa1 v intervjuju z novinarko Tejo Pelko za portal 24ur.com povedala slede\xc4\x8de:\xc2\xa0\xc2\xbbTo re\xc4\x8demo nekomu, ki je videti zelo normalno, zelo povpre\xc4\x8dno, ne poznamo pa vseh njegovih zgodb in tega, kar je ta oseba morala dati skozi v \xc5\xbeivljenju, da je tak\xc5\xa1na, kot je, kakr\xc5\xa1nakoli se nam \xc5\xbee zdi. Tu sem apelirala predvsem na to, da sem \xc5\xa1la skozi veliko gorja, preden sem na\xc5\xa1la pravo Anjo in preden lahko zdaj re\xc4\x8dem, da 100-odstotno stojim za svojim delom.\xc2\xab\xc2\xa0Povedala je tudi, da je pesem "Set Me Free" njena najljub\xc5\xa1a z albuma.'